**Képviselő-testület**

**Nagybörzsöny**

**\_\_\_\_\_\_\_\_\_\_\_\_\_\_\_**

**8/2015./VI.11./**

**rendkívüli képviselő-testületi ülés**

43/2015/VI.11./ „Nagybörzsöny Község szennyvíztisztító telep befejező

 munkái, és próbaüzem lefolytatása” tárgyú projekt

**44/2015/VI.11./** **Vis maior pályázati összegről lemondás**

- - -

**Jegyzőkönyv**

**Készült:** Nagybörzsöny Község Önkormányzata Képviselő-testületének 2015. június 11-én

 megtartott rendkívüli ülésén.

**Ülés helye**: Községháza Nagybörzsöny

**Jelen vannak** *(csatolt jelenléti ív alapján):*

 Antal Gyuláné polgármester

 Paulik Oszkár alpolgármester

 Schmidt Viktor képviselő

Juhász Kálmán képviselő

 Szalai Barnabásné képviselő

 Csákiné Varga Gyöngyi jegyző

 Kalácska Lajosné jkv.

**Antal Gyuláné polgármester:**

Köszönti az ülés résztvevőit. Jelenléti ív alapján megállapítja, hogy az ülés határozatképes, mert az 5 fős képviselő-testületből jelen van 5 fő képviselő. Az ülés napirendjét a kiküldött meghívón szereplő tartalommal terjeszti a képviselő-testület elé elfogadásra.

Megkérdezi a Képviselő-testület tagjaitól, hogy van-e valakinek egyéb napirendi javaslata, illetve egyetért-e a javasolt napirendi pontokkal.

Egyéb napirendi javaslat nem volt.

A Képviselő-testület 5 igen szavazattal, ellenszavazat és tartózkodás nélkül elfogadta Nagybörzsöny Község Önkormányzat Képviselő-testülete 2015. június 11-i rendkívüli ülésének napirendjét az alábbiak szerint:

**Nyílt ülés**

**Napirend:**

1.) „Nagybörzsöny Község szennyvíztisztító telep befejező

 munkái, és próbaüzem lefolytatása” tárgyú projekt

**2.) Vis maior pályázati összegről lemondás**

 **Előterjesztő:**

 **1-2.) napirend előterjesztője: Antal Gyuláné polgármester**

1.) Napirendi pont tárgya: „Nagybörzsöny Község szennyvíztisztító telep befejező

 munkái, és próbaüzem lefolytatása” tárgyú projekt

 **Napirendi pont előadója: Antal Gyuláné polgármester**

**Antal Gyuláné polgármester:**

Szóbeli előterjesztésében tájékoztatja a képviselő-testületet, hogy „Nagybörzsöny Község Önkormányzatának Képviselő-testülete a „Vállalkozási szerződés „Nagybörzsöny Község szennyvíztisztító telep befejező munkái, és próbaüzem lefolytatása” tárgyú projekt keretében a kivitelezési feladatok ellátására – KMOP-3.3.1/A-09-2009-0006” projekt tárgyában a Bíráló Bizottság döntése alapján az ASIO Hungária Kft-t (1162 Budapest, János u. 90/A.) ajánlattevő ajánlatát érvényesnek fogadta el, az ajánlattevő tárgyalásra felkérhető. Javasolja a határozati javaslat elfogadását.

A képviselő-testület 5 igen szavazattal, ellenszavazat és tartózkodás nélkül az alábbi határozatot hozta:

**Nagybörzsöny Község Önkormányzat Képviselő-testületének**

**43/2015/VI.11./sz. határozata:**

„Nagybörzsöny Község Önkormányzatának Képviselő-testülete a „Vállalkozási szerződés „Nagybörzsöny Község szennyvíztisztító telep befejező munkái, és próbaüzem lefolytatása” tárgyú projekt keretében kivitelezési feladatok ellátására – KMOP-3.3.1/A-09-2009-0006” projekt tárgyában az alábbi határozatot hozta:

A képviselő-testület a Bíráló Bizottság döntése alapján az ASIO Hungária Kft-t (1162 Budapest, János u. 90/A.) ajánlattevő ajánlatát érvényesnek fogadja el, az ajánlattevő tárgyalásra felkérhető.

A képviselő-testület a tárgyalásos szakasz mielőbbi lefolytatását javasolja.

**Határidő:** azonnal

**Felelős:** Polgármester

**2.) Napirendi pont tárgya: Vis maior pályázati összegről lemondás**

 **Napirendi pont előadója: Antal Gyuláné polgármester**

**Antal Gyuláné polgármester:**

Szóbeli előterjesztésében tájékoztatja a képviselő-testületet, hogy az EBR42: 198436 azonosító szám alatt elnyert vis maior támogatás pályázati keretösszegből meg nem valósulás miatt le nem igényelt - 434.292,- Ft - támogatási összeg felhasználásáról le kell mondani. Ezt képviselő-testület határozattal lehet megtenni. Javasolja a határozat meghozatalát.

A képviselő-testület 5 igen szavazattal, ellenszavazat és tartózkodás nélkül az alábbi határozatot hozta:

**Nagybörzsöny Község Önkormányzat Képviselő-testületének**

**44/2015./ VI.11. /sz. határozata:**

Nagybörzsöny Község Önkormányzat Képviselő-testülete az EBR42: 198436 azonosító számú vis maior pályázat kapcsán nyilatkozik, hogy a pályázati keretösszegből le nem igényelt bruttó 434.292,- Ft támogatási összeg felhasználásáról lemond.

**Felelős:** Polgármester

Mivel több hozzászólás és javaslat nem volt, a Polgármester megköszöni az ülésen való részvételt és az ülést bezárja.

 Kmf.

 **Antal Gyuláné Csákiné Varga Gyöngyi**

 **polgármester jegyző**